
**KISBÉR VÁROS ÖNKORMÁNYZATA**

**2870 Kisbér, Széchenyi Utca 2.**



**Ajánlattételi dokumentációja**

**„Energetikai korszerűsítés Kisbéren-TOP\_PLUSZ”**

**tárgyú**

Kbt. 112. § (1) bekezdés b) pontja szerinti nyílt közbeszerzési eljárásban

**Ajánlatkérő felhívja az Ajánlattevő figyelmét, hogy az Elektronikus Közbeszerzési Rendszerben (EKR) zajló közbeszerzési eljárással kapcsolatos rendszerüzenetek az Ajánlattevő által e célra rögzített e-mail címére érkeznek, ezért fordítsanak fokozott figyelmet e rendszerüzenetekre, azokat a levelezőrendszerük, beállításától függően, esetlegesen „spam” üzenetként kezelheti.**

**Ajánlatkérő felhívja ajánlattevők figyelmét az EKR** <https://ekr.gov.hu/portal/tamogatas> **menüpontjában található felhasználói kézikönyvre. Amennyiben az EKR használatával kapcsolatosan technikai kérdésük merül fel, az EKR Ügyfélszolgálatát szíveskedjenek megkeresni. Sem az ajánlatkérő, sem a lebonyolító szervezet nem üzemeltetője az EKR-nek, így a működéssel kapcsolatban felmerült minden hiba olyan körülmény, amely megoldása csak az üzemeltető hatáskörébe tartozik. Az Ügyfélszolgálat elérhetőségei: Üzemeltető ügyfélszolgálati e-mail-címe:** [ekrhelpdesk@ujvilag.gov.hu](mailto:ekrhelpdesk@ujvilag.gov.hu).  **Üzemeltető ügyfélszolgálati telefonszáma: +36/1-465-8899 (munkanapokon 8:00-16:00) EKR-használat jogi támogatása:** [ekr@me.gov.hu](mailto:ekr@me.gov.hu) **Egyéni hibabejelentés:** <https://ugyfelszolgalat.nekszt.hu/> **Üzemeltetői weboldal:** [www.ujvilag.gov.hu](http://www.ujvilag.gov.hu/)

**TARTALOM**

I. fejezet Az ajánlattételhez szükséges általános tudnivalók

II. fejezet Az ajánlatok elbírálása, szerződéskötés

III. fejezet Közbeszerzési műszaki leírás

IV. fejezet Szerződéstervezet

V. fejezet Iratminták

**I. fejezet**

**AZ AJÁNLATTÉTELHEZ SZÜKSÉGES ÁLTALÁNOS TUDNIVALÓK**

A **Kisbér Város Önkormányzata**, mint Ajánlatkérő **„Energetikai korszerűsítés Kisbéren-TOP\_PLUSZ”** elnevezésű, a Kbt. 112. § (1) bekezdés b) pontja alapján nyílt közbeszerzési eljárást kezdeményezett.

Az ajánlattételi felhívás rendelkezéseit az ajánlattételi dokumentáció nem ismétli meg.

Az ajánlat elkészítése során az ajánlattételi felhívás és az ajánlati dokumentáció valamennyi előírását be kell tartani.

Jelen ajánlati dokumentáció célja, hogy a közbeszerzési eljárás során az ajánlattevő rendelkezzen mindazon információkkal, amelyek az ajánlattételi felhívás, ajánlati dokumentáció, illetve a hatályos jogszabályoknak megfelelő ajánlat elkészítéséhez, illetve a szerződés teljesítéséhez szükségesek.

# I. 1. Lebonyolító szervezet

Hivatalos név: Koppándi Ügyvédi Iroda

Székhely: 1142 Budapest, Ungvár utca 64-66. 2. em. 224.

Címzett: dr. Koppándi Dániel

E-mail: daniel.koppandi@koppandi.com

Felelős akkreditált közbeszerzési szaktanácsadó: dr. Koppándi Dániel (00665)

# I. 2. Az ajánlatok benyújtása

Ahol az EKR az ajánlatkérő által létrehozandó dokumentumra elektronikus űrlapot biztosít, az ajánlatkérő ezen dokumentumokat az elektronikus űrlap alkalmazásával köteles létrehozni.

Ahol a Kbt. vagy annak végrehajtási rendelete közjegyző vagy szakmai, illetve gazdasági kamara által hitelesített nyilatkozat benyújtását írja elő, a dokumentum benyújtható a papír alapon hitelesített dokumentum egyszerű elektronikus másolataként vagy olyan formában is, ahol a papír alapon vagy legalább fokozott biztonságú elektronikus aláírással elektronikus úton megtett nyilatkozatot közjegyző vagy szakmai, illetve gazdasági kamara - legalább fokozott biztonságú elektronikus aláírással vagy bélyegzővel - elektronikusan látta el hitelesítéssel.

Az ajánlattevő az ajánlatában, hiánypótlásban vagy felvilágosításban, valamint a Kbt. 72. § szerinti indokolásban elkülönített módon elhelyezett, üzleti titkot [az üzleti titok védelméről szóló 2018. évi LIV. törvény] tartalmazó iratok nyilvánosságra hozatalát megtilthatja. Az üzleti titkot tartalmazó irat kizárólag olyan információkat tartalmazhat, amelyek nyilvánosságra hozatala a gazdasági szereplő üzleti tevékenysége szempontjából aránytalan sérelmet okozna. **A gazdasági szereplő az üzleti titkot tartalmazó, elkülönített irathoz indokolást köteles csatolni, amelyben részletesen alátámasztja, hogy az adott információ vagy adat nyilvánosságra hozatala miért és milyen módon okozna számára aránytalan sérelmet.** A gazdasági szereplő által adott indokolás nem megfelelő, amennyiben az általánosság szintjén kerül megfogalmazásra.

Ajánlattevő nem nyilváníthatja üzleti titoknak különösen

a) azokat az információkat, adatokat, amelyek elektronikus, hatósági vagy egyéb nyilvántartásból bárki számára megismerhetők,

b) az információs önrendelkezési jogról és az információszabadságról szóló 2011. évi CXII. törvény 27. § (3) bekezdése szerinti közérdekből nyilvános adatokat,

c) az ajánlattevő, illetve részvételre jelentkező által az alkalmasság igazolása körében bemutatott

ca) korábban teljesített közbeszerzési szerződések, illetve e törvény szerinti építés- vagy szolgáltatási koncessziók megkötésére, tartalmára és teljesítésére vonatkozó információkat és adatokat,

cb) gépekre, eszközökre, berendezésekre, szakemberekre, tanúsítványokra, címkékre vonatkozó információkat és adatokat,

d) az ajánlatban meghatározott áruk, építési beruházások, szolgáltatások leírását, ide nem értve a leírásnak azt a jól meghatározható elemét, amely tekintetében az (1) bekezdésben meghatározott feltételek az ajánlattevő által igazoltan fennállnak,

e) ha az ajánlatkérő annak benyújtását kéri, az ajánlattevő szakmai ajánlatát, ide nem értve a szakmai ajánlatnak azt a jól meghatározható elemét, amely tekintetében az (1) bekezdésben meghatározott feltételek az ajánlattevő által igazoltan fennállnak és a (3) bekezdés alapján nincs akadálya az üzleti titokká nyilvánításnak.

Ajánlattevő nem tilthatja meg nevének, címének (székhelyének, lakóhelyének), valamint olyan ténynek, információnak, megoldásnak vagy adatnak (a továbbiakban együtt: adat) a nyilvánosságra hozatalát, amely a 76. § szerinti értékelési szempont alapján értékelésre kerül, de az ezek alapjául szolgáló - a (2) bekezdés hatálya alá nem tartozó - részinformációk, alapadatok (így különösen az árazott költségvetés) nyilvánosságra hozatalát megtilthatja.

Az ajánlatok elbírálásáról készített összegezés megküldését követően nem lehet üzleti titokra hivatkozással olyan adat nyilvánosságra hozatalát korlátozni vagy megtiltani, amely az a-e) pontok hatálya alá tartozik. Erre tekintettel ajánlattevő kérheti, hogy más ajánlattevő ajánlatának azon részeibe betekinthessen, mely nem minősül üzleti titoknak. Az iratbetekintés során irányadó szabályokat a Kbt. 45. § tartalmazza. Az iratbetekintést munkaidőben kell biztosítani, a betekintést kérő által javasolt napon. E körben ajánlatkérő felhívja ajánlattevők figyelmét, hogy a rendeltetésszerű joggyakorlás alapelvének követelményét az iratbetekintési jog gyakorlása körében is kötelező betartani.

Ajánlatkérő kizárólag azon dokumentumokat kezeli üzleti titokként, amely dokumentumok az EKR rendszerben az Üzleti titok kezelés eljárási cselekmény létrehozásával kerültek az ajánlatban csatolásra, a más módon feltöltött dokumentumok nem üzleti titokként való kezeléséből fakadó felelősség kizárólag az ajánlattevőt terheli.

# I.3. Kiegészítő tájékoztatás

# Bármely gazdasági szereplő, aki az adott közbeszerzési eljárásban ajánlattevő lehet – a megfelelő ajánlattétel érdekében – az ajánlattételi felhívásban és a dokumentációban foglaltakkal kapcsolatban írásban kiegészítő (értelmező) tájékoztatást kérhet az ajánlatkérőtől az EKR rendszeren keresztül, cégszerűen aláírt .pdf és szerkeszthető .word formátumban.

# Ajánlatkérő a kiegészítő (értelmező) tájékoztatást (beleértve a kérdés ismertetését a kérdező azonosítása nélkül) az EKR-en keresztül teszi közzé. A kiegészítő tájékoztatás a közbeszerzési dokumentumok részévé válik.

Ajánlatkérő a kiegészítő tájékoztatást ésszerű határidőn belül, de legkésőbb az ajánlattételi határidő lejártát megelőző három nappal adja meg, amennyiben a kiegészítő tájékoztatás iránti kérelem legkésőbb a válaszadási határidőt megelőző három nappal benyújtásra került. Ajánlatkérő a határidőn túl érkezett kiegészítő tájékoztatás iránti kérelemre is válaszolhat, amennyiben a válaszadás a megfelelő ajánlathoz feltétlenül szükséges.

Az ajánlatkérő az ajánlattételi határidőt meghosszabbítja, ha a kiegészítő tájékoztatást a fenti bekezdés szerinti határidőben nem tudja megadni. A határidő meghosszabbításáról haladéktalanul és egyidejűleg értesíteni kell valamennyi gazdasági szereplőt, amely az eljárás iránt érdeklődését az ajánlatkérőnél jelezte.

# I.4. Az ajánlatok felbontása

Az ajánlatokat tartalmazó iratok felbontását az EKR az ajánlattételi határidő lejáratát követően, kettő órával később kezdi meg.

Az elektronikusan benyújtott ajánlat esetében a Kbt. 68. § (4) bekezdése szerinti adatokat az EKR a bontás időpontjától kezdve azonnal elektronikusan – azzal a tartalommal, ahogyan azok az ajánlatban szerepelnek – az ajánlattevők részére elérhetővé teszi.

Az ajánlatok bontásáról készült jegyzőkönyvet Ajánlatkérő valamennyi ajánlatot benyújtó Ajánlattevő részére a bontástól számított 5 napon belül az EKR rendszerben hozzáférhetővé teszi.

A határidő után beérkezett ajánlat benyújtásáról ajánlatkérő a Kbt. 68. § (6) bekezdés alapján külön jegyzőkönyvet vesz fel és azt az összes ajánlattevőnek az EKR rendszerben hozzáférhetővé teszi.

Az ajánlattételi határidő nem jár le, ha az EKR vagy annak a részvételi jelentkezés elkészítését támogató része az EKR üzemeltetője által közzétett tájékoztatás alapján igazoltan folyamatosan legalább öt percig fennálló üzemzavar(ok) folytán az ajánlatkérő által meghatározott ajánlattételi határidőt megelőző huszonnégy órában összesen legalább százhúsz percig, vagy

– anélkül, hogy a határidő meghosszabbítására ezt követően már sor került volna – üzemzavar folytán az ajánlattételi határidő alatt folyamatosan legalább huszonnégy óráig nem elérhető.

Ebben az esetben az ajánlatkérő köteles az ajánlattételi határidőt meghosszabbítani az EKR működésének helyreállítását követően. Az EKR működésének helyreállításáról az EKR üzemeltetője tájékoztatást tesz közzé. A határidőt úgy kell meghosszabbítani, hogy megfelelő idő, de legalább a hosszabbításról szóló értesítés megküldésétől számított két nap, ha a módosításról hirdetményt kell feladni, annak feladásától számított négy nap álljon rendelkezésre az ajánlat benyújtására.

Az üzemszünet és üzemzavar fogalmát az EKR Rendelet 22. § tartalmazza.

Üzemszünet: minden olyan tervezhető technikai tevékenység, amely az EKR szolgáltatásainak szünetelését eredményezi.

Üzemzavar: az EKR üzemeltetője által megállapított és külön jogszabályban foglaltak szerint dokumentált, előre nem tervezett üzemszünet vagy előre nem tervezett, az EKR korlátozott működőképességét jelentő helyzet.

**I.5. Közös ajánlattevők**

Több gazdasági szereplő közösen is tehet ajánlatot, amely esetben a közös ajánlattevők kötelesek maguk közül egy, a közbeszerzési eljárásban a közös ajánlattevők nevében eljárni jogosult képviselőt megjelölni.

A közös ajánlattevők csoportjának képviseletében tett minden nyilatkozatnak egyértelműen tartalmaznia kell a közös ajánlattevők megjelölését.

Ahol e törvény az ajánlatkérő számára az ajánlattevők értesítését írja elő, valamint a kiegészítő tájékoztatás megadása [Kbt. 56. §], a hiánypótlás [Kbt. 71. §], a felvilágosítás [Kbt. 71. §] és indokolás [Kbt. 72. §] kérése esetében az ajánlatkérő a közös ajánlattevőknek szóló értesítését, tájékoztatását, illetve felhívását a Kbt. 35. § (2) bekezdés szerinti képviselőnek küldi meg. A közös ajánlattevők a szerződés teljesítéséért az ajánlatkérő felé egyetemlegesen felelnek.

A Kbt. 35. § (2) bekezdése alapján a közös ajánlattevők kötelesek maguk közül egy, a közbeszerzési eljárásban a közös ajánlattevők nevében eljárni jogosult képviselőt megjelölni.

Az egy közös ajánlatot benyújtó gazdasági szereplő(k) személyében az ajánlattételi határidő lejárta után változás nem következhet be.

Ajánlatkérő nem teszi lehetővé a Kbt. 35. § (8) bekezdése alapján projekttársaság létrehozását. Ajánlatkérő a nem közös ajánlattevők tekintetében is kizárja a projekttársaság alapításának a lehetőségét.

Amennyiben közös ajánlattételre kerül sor, akkor a közös ajánlattevők kötelesek becsatolni együttműködési megállapodásukat amely legalább a következőket tartalmazza:

• a közös ajánlattevők egyetemleges felelősségvállalása a szerződéses kötelezettségek teljesítésére, amennyiben, mint nyertes ajánlattevő kiválasztásra kerülnek;

• a közös ajánlattevők nevében eljárni jogosult képviselő – a Kbt. 35. § (2) bekezdés alapján – megnevezése, valamint a cégjegyzésre jogosult – ajánlatot aláíró – személy(ek) neve, beosztása, telefon és telefax száma, címe.

**I.6. A közbeszerzési eljárás résztvevői**

**1. Ajánlattevő**

Ajánlattevő az a gazdasági szereplő, aki a közbeszerzési eljárásban ajánlatot nyújt be.

**2. Alvállalkozó**

**Felhívjuk a figyelmet, hogy a Kbt. által alkalmazott alvállalkozó-fogalom eltér a polgári jogban általánosan alkalmazott értelmezéstől.** A Kbt. vonatkozó rendelkezései szerint alvállalkozó az a gazdasági szereplő, aki (amely) a közbeszerzési eljárás eredményeként megkötött szerződés teljesítésében az ajánlattevő által bevontan közvetlenül vesz részt, kivéve

1. azon gazdasági szereplőt, amely tevékenységét kizárólagos jog alapján végzi,
2. a szerződés teljesítéséhez igénybe venni kívánt gyártót, forgalmazót, alkatrész- vagy alapanyag eladóját,
3. építési beruházás esetén az építőanyag-eladót;

Ajánlattevőnek ajánlatban meg kell jelölnie

1. a közbeszerzésnek azt a részét (részeit), amelynek teljesítéséhez az ajánlattevő (részvételre jelentkező) alvállalkozót kíván igénybe venni,
2. az ezen részek tekintetében igénybe venni kívánt és az ajánlat benyújtásakor már ismert alvállalkozókat.

**Az ajánlatban a fentieknek megfelelően meg kell határozni az egyes, teljesítésben részt vevő személyek/szervezetek eljárásbeli státuszát.**

**A tájékoztatást nyújtó szervezetek elérhetőségei**

I.7. Ajánlatkérő a Kbt. 73. § (5) bekezdése alapján az alábbiak szerint adja meg azoknak a szervezeteknek (hatóságoknak) a nevét és címét (elérhetőségét), amelyektől az ajánlattevő megfelelő tájékoztatást kaphat. A tájékoztatáskéréssel kapcsolatos díjakat az ajánlattevőnek kell viselnie.

**Pénzügyminisztérium**

Székhely: 1051 Budapest, József nádor tér 4.

Postafiók címe: 1369 Budapest Pf.: 481.

Telefonszám: 06-1-795-1400

Telefax: 06-1-795-0716

Ügyfélkapcsolati Információs Iroda: 1051 Budapest, József nádor tér 2-4.

Ügyfélszolgálat telefonszám: 06-1-795-5010;

Ügyfélszolgálat e-mail: [ugyfelszolgalat@pm.gov.hu](mailto:ugyfelszolgalat@pm.gov.hu)

<http://www.kormany.hu/hu/nemzetgazdasagi-miniszterium>

**Agrárminisztérium**

1055 Budapest, Kossuth Lajos tér 11.

Postacím: 1860 Budapest Pf. 1.

Telefon: 06-1-795-2000

Telefax: 06-1-795-0200

E-mail: info@fm.gov.hu

<http://www.kormany.hu/hu/foldmuvelesugyi-miniszterium>

**Emberi Erőforrások Minisztériuma**

Székhely: 1054 Budapest, Akadémia u. 3.

Telefon: (+36-1) 795-1200

<http://www.kormany.hu/hu/emberi-eroforrasok-miniszteriuma>

Központi Ügyfélszolgálati Iroda címe: 1055 Budapest, Szalay u. 10-14. (Bejárat: Honvéd és

Szalay utca sarok)

E-mail: [ugyfelszolgalat@emmi.gov.hu](mailto:ugyfelszolgalat@emmi.gov.hu)

**Egyenlő Bánásmód Hatóság**

1013 Budapest, Krisztina krt. 39/B.

Telefon: 06-1-795-2975

Zöldszám: 06 80 203 939

Fax: 06-1-795-0760

Postafiók: 1539 Budapest, Pf. 672

e-mail: [ebh@egyenlobanasmod.hu](mailto:ebh@egyenlobanasmod.hu)

**EBH Hatósági és Jogi Főosztály**

Előzetes telefonos bejelentkezés: 06-1-795-2975, hétfő 9.00-16.00

Honlap: <http://www.egyenlobanasmod.hu>

**Nemzeti Adó- és Vámhivatal**

Székhely: 1054 Budapest, Széchenyi u. 2.

Tel.: 1819

Honlap: www.nav.gov.hu

A megyeszékhelyeken, a helyszínen, a Fővárosi, Megyei Kormányhivatalok Munkavédelmi és Munkaügyi Szakigazgatási Szervének Munkavédelmi Felügyelősége (elérhetőségeik megtalálhatók a http://www.ommf.gov.hu/index.php honlap „Elérhetőségek” Munkavédelmi Felügyelőségek menüben) segíti tájékoztatással és tanácsadással a munkáltatókat és munkavállalókat, a munkavédelmi képviselőket, továbbá az érdekképviseleteket munkavédelemmel kapcsolatos jogaik gyakorlásában, kötelezettségeik teljesítésében.

**II. fejezet**

**AZ AJÁNLATOK ELBÍRÁLÁSA, SZERZŐDÉSKÖTÉS**

1. Ajánlatkérő köteles az ajánlatot elbírálni, kivéve, ha a közbeszerzés megkezdését követően – általa előre nem látható és elháríthatatlan ok következtében – beállott lényeges körülmény miatt a szerződés megkötésére, illetőleg a szerződés megkötése esetén a teljesítésre nem lenne képes. Ebben az esetben ajánlatkérőnek az eljárást eredménytelenné kell nyilvánítania.

2. Ajánlatkérő az ajánlatot az ajánlattételi felhívás II.2.5) pontjában meghatározott értékelési szempontok alapján bírálja el. Az ajánlatok elbírálása során az ajánlatkérő megvizsgálja, hogy az ajánlatok megfelelnek-e az ajánlattételi felhívásban és jelen dokumentációban, valamint a jogszabályokban meghatározott feltételeknek. Ajánlatkérő felhívja a figyelmet, hogy a jelen eljárásban alkalmazza a Kbt. 114/A. §-ában foglaltakat, továbbá a Kbt. 81. § (4)-(5) bekezdését is.

3. Az ajánlatkérő az ajánlatot kizárólag annak elbírálására használja fel.

**II. 1. Hiánypótlás, felvilágosítás-kérés**

1. Ajánlatkérő jelen közbeszerzési eljárásban a Kbt. 71.§- ában foglaltaknak megfelelően, teljes körben biztosítja a hiánypótlás, valamint az ajánlatokban nem egyértelmű kijelentések, nyilatkozatok, igazolások tartalmának tisztázása érdekében a felvilágosítás-kérés lehetőségét.

2. A hiánypótlásra vagy a felvilágosítás nyújtására vonatkozó felszólítást az ajánlatkérő a többi ajánlattevő egyidejű értesítése mellett közvetlenül köteles az ajánlattevők részére megküldeni, megjelölve a határidőt, továbbá a hiánypótlási felhívásban a pótlandó hiányokat.

3. A hiányok pótlása - melynek során az ajánlatban szereplő iratokat módosítani és kiegészíteni is lehet - csak arra irányulhat, hogy az ajánlat megfeleljen az ajánlattételi felhívás, a dokumentáció vagy a jogszabályok előírásainak. Az ajánlatkérő kizárólag olyan felvilágosítást kérhet, amely az ajánlatok elbírálása érdekében szükséges, a felvilágosítás kérése nem irányulhat az ajánlattevőkkel történő tárgyalásra.

Ajánlatkérő felhívja ajánlattevők figyelmét, hogy:

* a korábban megjelölt hiányok a későbbi hiánypótlások során már nem pótolhatók;
* a hiánypótlás vagy a felvilágosítás megadása nem járhat:

*a)* a Kbt. 2. § (1)-(3) és (5) bekezdésében foglalt alapelvek sérelmével vagy

*b*) ajánlatban a beszerzés tárgyának jellemzőire, az ajánlattevő szerződéses kötelezettsége végrehajtásának módjára vagy a szerződés más feltételeire vonatkozó dokumentum tekintetében csak olyan nem jelentős, egyedi részletkérdésre vonatkozó hiba javítható vagy hiány pótolható, továbbá átalánydíjas szerződés esetén az árazott költségvetés (részletes árajánlat) valamely tétele és egységára pótolható, módosítható, kiegészíthető vagy törölhető, amelynek változása a teljes ajánlati árat vagy annak értékelés alá eső részösszegét és az ajánlattevők között az értékeléskor kialakuló sorrendet nem befolyásolja.

Ameddig bármely ajánlattevő számára hiánypótlásra vagy felvilágosítás nyújtására határidő van folyamatban, az ajánlattevő pótolhat olyan hiányokat, amelyekre nézve az ajánlatkérő nem hívta fel hiánypótlásra (önkéntes hiánypótlás).

4. Az ajánlatkérő köteles meggyőződni arról, hogy a hiánypótlás vagy a felvilágosítás megadása a fenti 3. pontban meghatározott feltételeknek megfelel. A 3. pont rendelkezéseinek megsértése esetén, vagy ha a hiánypótlást, felvilágosítás megadását nem, vagy nem az előírt határidőben teljesítették, kizárólag az eredeti ajánlati példányt lehet figyelembe venni az elbírálás során.

5. Az ajánlatkérő az előzetes vitarendezési kérelem (Kbt. 80. §) megérkezésétől számított három munkanapon belül akkor is jogosult egy alkalommal az ajánlattevőket három munkanapos határidővel hiánypótlás és felvilágosítás benyújtására felhívni, amennyiben az eljárás szabályai szerint erre már nem lenne lehetőség, ha az eljárásban történt törvénysértés ezen eljárási cselekmények útján orvosolható. Ebben az esetben az ajánlatkérő az előzetes vitarendezési kérelem benyújtásáról a hiánypótlási felhívás, a felvilágosítás kérésének megküldésével egyidejűleg, míg a kérelemre adott válaszáról a kérelem megérkezésétől számított hét munkanapon belül - faxon vagy elektronikus úton - tájékoztatja a kérelmezőt és az ajánlattevőket.

6. Az ajánlatkérő a Kbt. 69. § (13) bek. alapján jogosult az ajánlatban benyújtott igazolások, nyilatkozatok tartalmának ellenőrzése érdekében más állami szervtől vagy gazdasági szereplőtől információt kérni. A megkeresett szervezet három munkanapon belül köteles az információt megadni.

**II.2. Számítási hiba**

# Ha az ajánlatkérő az ajánlatban az értékelésre kiható számítási hibát észlel - a hiba és a javítandó érték, valamint a javítás eredményeként meghatározott érték megjelölésével -, felhívja az ajánlattevőt annak javítására. A számítási hiba javításának az eredményét az ajánlatkérő akként állapítja meg, hogy a közbeszerzés tárgya elemeinek tételesen meghatározott értékeit (az alapadatokat) alapul véve kiszámítja az összesített ellenértéket vagy más - az ajánlatban megtalálható számításon alapuló - adatot. Ha a számítási hiba javítását nem, vagy nem az előírt határidőben, vagy hibásan teljesítették, az ajánlat érvénytelen.

# II.3. Aránytalanul alacsony ár

1. Ajánlatkérő a Kbt. 72. § alapján az értékelés szempontjából lényeges ajánlati elemek tartalmát megalapozó adatokat, valamint indokolást köteles írásban kérni és erről a kérésről a többi ajánlattevőt egyidejűleg, írásban értesíteni, ha az ajánlat a megkötni tervezett szerződés tárgyára figyelemmel aránytalanul alacsony árat tartalmaz bármely olyan, az ellenszolgáltatásra vonatkozó összeg tekintetében, amely a Kbt. 71. § szerint önállóan értékelésre kerül.

Az ajánlatkérő figyelembe veheti az olyan objektív alapú indokolást, amely különösen

a) a gyártási folyamat, az építési beruházás vagy a szolgáltatásnyújtás módszerének gazdaságosságára,

b) a választott műszaki megoldásra,

c) a teljesítésnek az ajánlattevő számára kivételesen előnyös körülményeire,

d) az ajánlattevő által ajánlott áru, építési beruházás vagy szolgáltatás eredetiségére,

e) a 73. § (4) bekezdése szerinti környezetvédelmi, szociális és munkajogi követelményeknek való megfelelésre, vagy

f) az ajánlattevőnek állami támogatások megszerzésére való lehetőségére vonatkozik.

Az ajánlatkérő az indokolás és a rendelkezésére álló iratok alapján köteles meggyőződni az ajánlati elemek megalapozottságáról. Ha az indokolás nem elégséges a megalapozott döntéshez, az ajánlatkérő írásban tájékoztatást kér az ajánlattevőtől a vitatott ajánlati elemekre vonatkozóan. Az ajánlattevő kötelessége az ajánlati ára megalapozottságára vonatkozó minden tényt, adatot, kalkulációt ajánlatkérő rendelkezésére bocsátani ahhoz, hogy megfelelő mérlegelés eredményeként az ajánlatkérő döntést hozhasson az ajánlati ár megalapozottságáról.

2. Az ajánlatkérő az előzetes vitarendezési kérelem megérkezésétől számított három munkanapon belül akkor is jogosult egy alkalommal az ajánlattevőket indokolás benyújtására felhívni az 1. pontban foglaltak vonatkozásában, amennyiben az eljárás szabályai szerint erre már nem lenne lehetőség, ha az eljárásban történt törvénysértés ezen eljárási cselekmények útján orvosolható. Ebben az esetben az ajánlatkérő az előzetes vitarendezési kérelem benyújtásáról az indokolás kérésének megküldésével egyidejűleg, míg a kérelemre adott válaszáról a kérelem megérkezésétől számított hét munkanapon belül - faxon vagy elektronikus úton - tájékoztatja a kérelmezőt és az ajánlattevőket.

# II.4. Lehetetlennek, túlzottan magas vagy alacsony mértékűnek, illetőleg kirívóan aránytalannak értékelt kötelezettségvállalás

# A Kbt. 72. § (1)-(6) bekezdésben foglalt eljárásrendet megfelelően alkalmazni kell arra az esetre is, ha az ajánlatnak valamely egyéb eleme tartalmaz teljesíthetetlennek ítélt kötelezettségvállalást. Ebben az esetben az ajánlatkérő érvénytelennek nyilvánítja az ajánlatot, ha a közölt információk nem indokolják megfelelően, hogy az adott kötelezettségvállalás teljesíthető.

# II.5. Az ajánlat érvénytelensége

1. Az ajánlat érvénytelen, ha

# azt az ajánlattételi felhívásban meghatározott ajánlattételi határidő lejárta után nyújtották be;

# az ajánlattevőt az eljárásból kizárták;

* ha az ajánlattevő alvállalkozója, vagy az alkalmasság igazolásában részt vevő szervezet a 62. § (1) bekezdés i) pontja, vagy az adott eljárásban felmerült magatartása alapján j) pontja szerinti kizáró ok miatt kizárásra került;

# az ajánlattevő nem felel meg a szerződés teljesítéséhez szükséges alkalmassági követelményeknek, vagy nem igazolta megfelelően a követelményeknek való megfelelést;

# egyéb módon nem felel meg az ajánlattételi felhívásban és a dokumentációban, valamint a jogszabályokban meghatározott feltételeknek, kivéve az ajánlatok ajánlatkérő által előírt formai követelményeit;

# az ajánlattevő valamely adatot a 44. § (2)-(3) bekezdésébe ütköző módon minősít üzleti titoknak és ezt az ajánlatkérő hiánypótlási felhívását követően sem javítja; vagy a 44. § (1) bekezdése szerinti indokolás a hiánypótlást követően sem megfelelő

# aránytalanul alacsony ellenszolgáltatást tartalmaz;

* lehetetlen, illetőleg kirívóan aránytalan kötelezettségvállalást tartalmaz;
* ha az ajánlattevő az ajánlatát az ajánlati kötöttség fennállása ellenére visszavonta;
* ajánlattevő az ajánlati biztosítékot az ajánlatkérő által előírt határidőre nem, vagy az előírt mértéknél kisebb összegben bocsátotta rendelkezésére.

**II.6. Az ajánlatok értékelése**

Ajánlatkérő az ajánlatokat a „*legjobb ár-érték arány*” szempontja szerint értékeli a Kbt. 76. § (1) bekezdés c) pontja szerint.

**1-2. rész**

|  | **Adható pontszám alsó és felső határa** | **Súlyszám** |
| --- | --- | --- |
| 1. Teljes nettó vállalkozói díj (a teljes építési beruházásra vonatkozó, - általános forgalmi adó nélkül számított - vállalkozói díj HUF-ban kifejezve) | 0 – 100,00 | 70 |
| 2.1. Az M/1/1. alk. köv. bemutatott szakember építési szakterületen szerzett többlet szakmai gyakorlata (hónapokban, min. 0 - max. 36 hónap) | 0 – 100,00 | 10 |
| 2.2. Az M/1/2. alk. köv. bemutatott szakember építményvillamossági szakterületen szerzett többlet szakmai gyakorlata (hónapokban, min. 0 - max. 36 hónap) | 0 – 100,00 | 10 |
| 3. Kivitelezés során alkalmazott gépek és járművek CO2 kibocsátása (összesen g/kivitelezés időtartama) | 0 – 100,00 | 10 |

**3. rész**

|  | **Adható pontszám alsó és felső határa** | **Súlyszám** |
| --- | --- | --- |
| 1. Teljes nettó vállalkozói díj (a teljes építési beruházásra vonatkozó, - általános forgalmi adó nélkül számított - vállalkozói díj HUF-ban kifejezve) | 0 – 100,00 | 70 |
| 2. Többlet jótállási idő (a vállalt többlet jótállási idő hónapokban kifejezve, 36 hónap + min 0, max. 24 hónap) | 0 – 100,00 | 10 |
| 3. Az M/1/1. alk. köv. bemutatott szakember építményvillamossági szakterületen szerzett többlet szakmai gyakorlata (hónapokban, min. 0 - max. 36 hónap) | 0 – 100,00 | 20 |

Az ajánlatok értékelési szempontok szerinti tartalmi elemeinek értékelése során adható pontszám alsó és felső határa:

0-100

A módszer mely alapján ajánlatkérő megadja a ponthatárok közötti pontszámot:

**1-2. rész**

**1. „Teljes nettó vállalkozói díj”:** A legkedvezőbb ajánlat az adható maximális 100 pontot kapja. Az összes további ajánlat pontszáma a legkedvezőbb ajánlathoz viszonyítva arányosítással kerül kiszámításra, a fordított arányosítás módszerével, a pontszámokat az ajánlatkérő a Közbeszerzési Hatóság a nyertes ajánlattevő kiválasztására szolgáló értékelési szempontrendszer alkalmazásáról szóló útmutatója (KÉ 2020. évi 60. szám; 2020. március 25.) alapján. Amennyiben a részpontszámok értékelésekor törtszám keletkezik, úgy 2 tizedes jegyig történik a kerekítés.

Az értékelés képlete (fordított arányosítás):

P= (A legjobb / A vizsgált) x (Pmax – Pmin) + Pmin

P: a vizsgált ajánlati elem adott szempontra vonatkozó pontszáma

Pmax: a pontskála felső határa 100

Pmin: a pontskála alsó határa 0

A legjobb: a legelőnyösebb ajánlat tartalmi eleme (legalacsonyabb érték)

A vizsgált: a vizsgált ajánlat tartalmi eleme

1. **értékelési szempont: Szakemberek többlet szakmai tapasztalata**

Az M/1.1 alkalmassági körben megjelölt MV-É (Építési szakterület) jogosultsággal, vagy azzal egyenértékű jogosultsággal, vagy a jogosultság megszerzéséhez szükséges végzettséggel/képzettséggel vagy ezzel egyenértékű végzettséggel/képzettséggel és szakmai gyakorlattal rendelkező szakember építési szakterületen szerzett többlet szakmai gyakorlata hónapokban kifejezve. Ajánlatkérő maximum 36 hónapot vesz figyelembe, annál kedvezőbb megajánlás esetében is, amelyre 100 pontot ad (36 hónap és azt meghaladó hónapszám esetében is). 0 hónap megajánlása esetén 0 pontot kap az ajánlattevő. Az ajánlatban kizárólag egész szám megajánlása lehetséges, tört szám megadása esetén az ajánlat érvénytelen.

Az M/1/2. alk. köv. bemutatott MV-ÉV (Építmény villamossági szakterület) jogosultsággal, vagy azzal egyenértékű jogosultsággal, vagy a jogosultság megszerzéséhez szükséges végzettséggel/képzettséggel vagy ezzel egyenértékű végzettséggel/képzettséggel és szakmai gyakorlattal rendelkező szakember építmény villamossági szakterületen szerzett többletszakmai gyakorlata (hónapokban, min. 0 - max. 36 hónap)

Az összes további ajánlat pontszáma a legkedvezőbb ajánlathoz viszonyítva egyenes arányosítással kerül kiszámításra, a Közbeszerzési Hatóság a nyertes ajánlattevő kiválasztására szolgáló értékelési szempontrendszer alkalmazásáról szóló útmutatója (KÉ 2020. évi 60. szám; 2020. március 25.) alapján.

Az értékelés képlete (egyenes arányosítás):

P= (A vizsgált / A legjobb) x (Pmax – Pmin) + Pmin

P: a vizsgált ajánlati elem adott szempontra vonatkozó pontszáma

Pmax: a pontskála felső határa 100

Pmin: a pontskála alsó határa 0

A legjobb: a legelőnyösebb ajánlat tartalmi eleme (legmagasabb érték, de maximum 36 hónap)

A vizsgált: a vizsgált ajánlat tartalmi eleme

Amennyiben Ajánlattevő egynél több szakembert mutat be az ajánlatban, Ajánlattevőnek ajánlatában nyilatkoznia kell, melyik szakembert vegye figyelembe.

***Felhívjuk a figyelmet, hogy az ajánlatnak egyértelműen tartalmaznia szükséges az értékelési részszempontra, megajánlott szakemberek nevét,* *annak hiánypótlására nincs lehetőség!***

**Kérjük továbbá, hogy a szakmai többlettapasztalat megállapíthatósága (a felesleges hiánypótlási körök és érvénytelenség elkerülése érdekében) érdekében, az önéletrajzban szíveskedjenek egyértelműen feltüntetni:**

* **a szakmai munka (projekt) pontos leírását pl.: Polgármesteri Hivatal felújítása XY településen**
* **a betöltött pozíciót pl.: építész felelős műszaki vezető VAGY MV-É felelős műszaki vezető**
* **szakmai munka (projekt időtartama) pl.: 2020.01 – 2020.12**

**Felhívjuk továbbá a figyelmet a Kbt. 71. § (9) bekezdés a) pontjában foglaltakra**

***a) a 76. § (3) bekezdés b) pontja szerinti értékeléshez bemutatott szakemberekre vonatkozó, a felolvasólapon feltüntetett adat és az ajánlatban a szakemberre vonatkozóan csatolt dokumentum tartalma között - a b) pontban foglaltaktól eltérő - ellentmondás van, és nem sikerül felvilágosítás vagy a már bemutatott szakemberre vonatkozó dokumentum hiánypótlása keretében a felolvasólapon feltüntetett adatot alátámasztani, az ajánlatkérő az ajánlatot érvénytelenné nyilvánítja,***

**azaz amennyiben a Kbt. 77. § (1) bekezdése alapján a legkedvezőbb szint vagy annál kedvezőbb érték kerül megajánlásra, azonban ajánlattevő nem tudja a felolvasólapon tett megajánlását pontosan alátámasztani, az Ajánlatkérő az ajánlatot érvénytelennek nyilvánítja.**

A Kbt. 76. § (9) bekezdés b) pontja szerint amennyiben a felolvasólapon feltüntetett adat és a szakemberre vonatkozóan csatolt dokumentum tartalma között olyan ellentmondás áll fenn, hogy a felolvasólapon szereplő adat az értékeléskor kevésbé kedvező, az értékeléskor a felolvasólapon szereplő adatot kell figyelembe venni.

**A Kbt. 76. § (9a) bekezdés alapján**

**Ha az ajánlatkérő a 77. § (1) bekezdése szerint meghatározta egy ajánlati elem legkedvezőbb szintjét és az ajánlatban ezen elemre vonatkozó adatokban ellentmondás van, de megállapítható, hogy az ajánlati elemre ettől függetlenül is az elérhető legmagasabb pontszámot kell adni, az ajánlat nem nyilvánítható érvénytelenné és a (9) bekezdés b) pontja nem alkalmazandó.**

A párhuzamos munkavégzés esetén a szakmai gyakorlat ideje nem ér duplán, vagy többszörösen. Ajánlatban a szakemberek egyes projektjeinek kezdő és végdátumát köteles megadni év/hónap részletességgel, hogy a szakmai tapasztalat pontosan megállapítható legyen.

**A szakember értékelési szempont szerinti megajánlás során benyújtandó dokumentumok köre:**

* **Nyilatkozat, amelyben megjelöli az adott értékelési szempontot és az értékelési szempontra megajánlott szakember személyét (Elektronikus űrlap);**
* **Szakember önéletrajza – Felolvasólap szerinti megajánlás alátámasztására**
* **Rendelkezésre állási nyilatkozat (benyújtható a szakmai önéletrajz részeként)**
* **Adott esetben végzettséget/képzettséget igazoló okiratok**

**Ha az értékelési részszempontra jelölt szakember már az ajánlat benyújtásakor a névjegyzékben szerepel, úgy a szakember az önéletrajzában nyilatkoznia kell a névjegyzékben szereplésről, megjelölve a szakember nyilvántartási számát és/vagy az elérési útvonalát, valamint a névjegyzékbe vétel időpontját (év/hónap/nap bontásban).**

A 3. értékelési részszempontra jelölt szakembert lehetséges alvállalkozó és/vagy kapacitást biztosító szervezet/személy bevonásával is igazolni.

Felhívjuk szíves figyelmüket, hogy az értékelési szempont vonatkozásában többletmegajánlás esetén az ajánlatnak minden esetben tartalmaznia kell a megajánlott szakember megnevezését. Többletmegajánlás esetén, amennyiben az ajánlatban csatolt dokumentumokból nem állapítható meg az értékelési szempont valamelyike vonatkozásában megajánlott szakember neve, úgy az nem pótolható hiánynak minősül és hiánypótlás kibocsátása nélkül az ajánlat érvénytelenségét eredményezi.

1. **Kivitelezés során alkalmazott gépek és járművek CO2 kibocsátása (összesen g/kivitelezés időtartama)**

**Jogalap:**

**235/2024. Korm. rendelet 13. § (1) bekezdés h) pont**

***az építési területre szállítandó építési termékek, anyagok és eszközök szállításával kapcsolatos szén-dioxid és más üvegházhatású gáz kibocsátásának csökkentése.***

Ajánlatkérő ennél a szempontnál Ajánlattevő által az ajánlatában felsorolt és a használni kívánt járművek kivitelezés időtartama alatti összes CO2 kibocsátását (gramm) értékeli. Ennek érdekében Ajánlattevő ajánlatában köteles felsorolni:

* a kivitelezés során használt gépeket és járműveket (áru, gép- és személyszállításnál használt egyaránt).
* megadni azok CO2 kibocsátását egységre (g/km), és a kivitelezés során igénybe vett teljes mennyiségre, valamint
* benyújtani a nem elektromos hálózatról üzemelő vagy onnan töltött 5 kW feletti teljesítményű gépek és a használni kívánt járművek CO2 kibocsátásának igazoló dokumentumait.

A Kbt. 76. § (13) bekezdése szerinti alátámasztó információk és benyújtandó dokumentumok:

1. A kivitelezés során használt gépek és járművek igazolása:

* az építési munkák határidőre történő elvégzéséhez szükséges anyag és eszköz szállító jármű/személyszállító jármű mennyiség bemutatása sávos ütemterven keresztül;
* az anyag és eszköz szállító jármű/személyszállító jármű bemutatása során az alábbi adatokat szükséges megadni:
  + Jármű vagy gép típusa
  + Jármű vagy gép rendszáma
  + Jármű vagy gép tulajdonosa
  + Jármű vagy gép környezetvédelmi besorolása a forgalmi engedély alapján
* a gépek/járművek tulajdonjogát, használati jogát igazoló okiratok (tárgyi eszköz nyilvántartás, forgalmi engedély, adott esetben bérleti-használati szerződés)

1. A gépek/járművek CO2 kibocsátásának kalkulációja egységre (g/km), és a kivitelezés során igénybe vett teljes mennyiségre. Ajánlattevő a kivitelezés során **alkalmazott gépek és járművek CO2 kibocsátását három formában vizsgálja:**

* Ajánlattevőnek a székhelyétől/telephelyétől a kivitelezés helyszínére történő szállításra vetítve
* Anyagbeszállítás útvonalára vetítve
* A bontásból, építésből származó hulladék elszállítására vetítve

szükséges megadni a CO2 kibocsátást. Tehát ajánlattevőnek három útvonalra vetítve (amennyiben nincs átfedés az egyes tételek között), szükséges megadnia a CO2 kibocsátás mértékét.

Ennek igazolása:

* Székhelyétől/telephelyétől a kivitelezés helyszínére történő szállításra vetítve: Pontos cím megjelölésével és google koordinátákkal (mind a székhely/telephely) - HU-GO térképpel alátámasztva
* Az anyagnyerő hely/gyártó megnevezése, címe, továbbá az útvonal bemutatása: Pontos cím megjelölésével és google koordinátákkal (anyagnyerő hely/gyártó címétől a kivitelezés helyszínéig) - HU-GO térképpel alátámasztva
* Befogadó hulladék lerakó megnevezése, címe, továbbá a hulladékszállítás útvonalának bemutatása a kivitelezés helyszínétől a befogadó hulladék lerakóig - HU-GO térképpel alátámasztva. Kérjük a Hulladéklerakó igazolására befogadó nyilatkozat, valamint a hulladékgazdálkodási engedély becsatolását.
* Ajánlattevőnek az egyes gépek/járművek CO2 kibocsátás kalkulációja során pontosan meg kell határoznia g/km mennyiséget (az alátámasztó dokumentumnak ezt szükséges igazolnia).

Határidőre történő elvégzés alatt ajánlatkérő a kivitelezésre rendelkezésre álló teljes határidőt érti, így kérjük az ajánlattevők a teljes kivitelezési határidőre vetítve kalkuláljanak a CO2 kibocsátással.

1. A nem elektromos hálózatról üzemelő vagy onnan töltött használni kívánt járművek CO2 kibocsátásának igazoló dokumentumait.

* Ajánlatkérő kéri az ajánlatban szerepeltetni, ha Ajánlattevő napelemes töltéssel üzemeltetett akkumulátoros eszközöket, melyek töltését Ajánlatkérő a kivitelezés során ellenőrizni fog.
* Továbbá, ha van elektromos gépjármű amit használnak a kivitelezés során, és annak a kibocsátása nulla, napelemről történik a töltése is, kérjük nulla szerepeljen a táblázatban.

Ajánlattevő ajánlatában köteles bemutatni a kivitelezés során igénybe vett teljes mennyiség számítását (megtett km-k).

Ajánlattevőknek az ajánlatuk elkészítésekor olyan módon kell megtervezniük a kapacitásaikat, illetve a munkafolyamatokat, hogy az minél kevesebb CO kibocsátással járjon, és az így kalkulált összesített CO kibocsátási érték minél kevesebb legyen.

**Ajánlattevőknek legalább 1 db munkaerő szállításra és legalább 1 db anyagszállításra alkalmas jármű bevonása és ezáltal bemutatása kötelező.**

A Felolvasólapon a személyszállítással, anyag beszállítással és a keletkező hulladékok elszállításával kapcsolatos környezetterhelési értékeket tartalmazó segédtáblák összesített CO értékét szükséges szerepeltetni 2 tizedesjegyig megadva (segédtábla 1, segédtábla 2 és segédtábla 3 összesítő sorainak összege).

A legkedvezőbb ajánlat az adható maximális 100 pontot kapja. Az összes további ajánlat pontszáma a legkedvezőbb ajánlathoz viszonyítva fordított arányosítással kerül kiszámításra, a Közbeszerzési Hatóság a nyertes ajánlattevő kiválasztására szolgáló értékelési szempontrendszer alkalmazásáról szóló útmutatója (Közbeszerzési Értesítő 2020. évi 60. szám) alapján, az alábbi képlet szerint. Amennyiben a részpontszámok értékelésekor törtszám keletkezik, úgy 2 tizedes jegyig történik a kerekítés.

Az értékelés képlete (fordított arányosítás):

P= (A legjobb / A vizsgált) x (Pmax – Pmin) + Pmin

P: a vizsgált ajánlati elem adott szempontra vonatkozó pontszáma

Pmax: a pontskála felső határa 100

Pmin: a pontskála alsó határa 0

A legjobb: a legelőnyösebb ajánlat tartalmi eleme (legalacsonyabb érték)

A vizsgált: a vizsgált ajánlat tartalmi eleme

Ajánlatkérő a CO2 kibocsátásra tett vállalást a kivitelezés során ellenőrzi, annak nem teljesítését a szerződéstervezetben ismertetett hibás teljesítési kötbér kivetésével szankcionálja.

**3. rész**

**1. „Teljes nettó vállalkozói díj”:** Az 1-2. részben leírtak az irányadóak

**2. „Többlet jótállási idő”:** Ajánlattevőnek az általa vállalt többlet jótállási időre kell ajánlatot tennie. Az ajánlatkérő által előírt minimális jótállási idő 36 hónap. Ajánlattevőnek hónapokban kifejezve kell megadnia a vállalt jótállásra vonatkozó további időtartamot („36 hónap + <…> hónap”). Amennyiben az ajánlattevő nem vállal többlet jótállást, úgy az ajánlattevő 0 pontot kap tehát a Kbt. 77. § (1) bekezdése alapján a legkedvezőtlenebb megajánlás 0. Amennyiben az ajánlattevő a kötelező 36 hónapon felül további 24 vagy annál több hónapot vállal, az ajánlattevő egységesen 100 pontot kap, azaz a 24 hónapnál több többlet jótállás vállalása esetén ajánlatkérő 24 hónapot vesz a pontszámításnál figyelembe (Kbt. 77. § (1) bekezdése alapján a legkedvezőbb megajánlás).

Az összes további ajánlat pontszáma a legkedvezőbb ajánlathoz viszonyítva egyenes arányosítással kerül kiszámításra, a Közbeszerzési Hatóság a nyertes ajánlattevő kiválasztására szolgáló értékelési szempontrendszer alkalmazásáról szóló útmutatója (KÉ 2020. évi 60. szám; 2020. március 25.) alapján.

Az értékelés képlete (egyenes arányosítás):

P= (A vizsgált / A legjobb) x (Pmax – Pmin) + Pmin

P: a vizsgált ajánlati elem adott szempontra vonatkozó pontszáma

Pmax: a pontskála felső határa 100

Pmin: a pontskála alsó határa 0

A legjobb: a legelőnyösebb ajánlat tartalmi eleme (legmagasabb érték, de maximum 36 hónap)

A vizsgált: a vizsgált ajánlat tartalmi eleme

Ajánlattevőnek a Felolvasólapon a következő formában kell megadni a vállalt jótállás időtartamát: „<ajánlattevő által vállalt többlet jótállás ideje hónapban kifejezve>”, azaz ajánlattevő, pl. ha a kötelező 36 hónap jótállási időn felül további 12 hónap jótállást ajánl meg, akkor a Felolvasólapon a következőket kell feltüntetnie: „12”. Ha ajánlattevő a kötelező 36 hónap jótállási időn felül nem vállal több időt, a Felolvasólapon a következőket kell feltüntetnie: „0”

Ajánlatkérő felhívja a figyelmet, hogy csak egész számot fogad el megajánlásként. A nem egész számban megadott ajánlat érvénytelen.

**3. Az M/1/1. alk. köv. bemutatott MV-ÉV (Építmény villamossági szakterület) jogosultsággal, vagy azzal egyenértékű jogosultsággal, vagy a jogosultság megszerzéséhez szükséges végzettséggel/képzettséggel vagy ezzel egyenértékű végzettséggel/képzettséggel és szakmai gyakorlattal rendelkező szakember építmény villamossági szakterületen szerzett többletszakmai gyakorlata (hónapokban, min. 0 - max. 36 hónap)**

Az 1-2. részben leírtak az irányadóak.

**II.7 Ajánlat benyújtása, formai követelmények**

Az EKR felületre feltölthető dokumentumméret: 25 MB/dokumentum. Az Ajánlatkérő az alábbi fájlformátumokat fogadja el az eljárásban:

PDF formátumú fájl – olvasás ADOBE Reader XI programmal.

XLSX formátumú fájl – olvasás Microsoft Office 2010 (Excel) programmal.

ZIP formátumú fájl – olvasás PKUNZIP programmal.

Az ajánlatkérő felhívja a részvételre jelentkezők figyelmét a Kbt. 48. § (1)-(4) bekezdésében foglaltakra, amelyek szerint

* Az e törvényben meghatározott határidők tekintetében a napokban, hónapokban vagy években megállapított határidőbe vagy időtartamba (a továbbiakban együtt: határidő) a kezdőnap nem számít bele. Kezdőnap az a nap, amelyre a határidő megkezdésére okot adó cselekmény vagy egyéb körülmény esik.
* A hónapokban vagy években megállapított határidő azon a napon jár le, amely számánál fogva a kezdőnapot követő napnak megfelel; ha ez a nap a lejárat hónapjában hiányzik, a hónap utolsó napján.
* Ha a határidő utolsó napja nem munkanapra esik, a határidő csak az ezt követő legközelebbi munkanapon jár le.
* A hirdetményben (felhívásban) megjelölt határidő a hirdetmény (felhívás) feladását, illetve a felhívás közvetlen megküldését követő napon kezdődik.

Az ajánlattételi határidő lejártát követően érkezett ajánlatot Ajánlatkérő a Kbt. 73. § (1) bekezdés a) pontja alapján érvénytelennek tekinti.

**II.8. Tájékoztatás az eljárás eredményéről**

1. Ajánlatkérő az ajánlatokat a lehető legrövidebb időn belül köteles elbírálni, az elbírálást olyan idő**t**artam alatt végzi el, hogy az ajánlattevőknek az eljárást lezáró döntésről való értesítésére az ajánlati kötöttség fennállása alatt sor kerüljön.

2. Ajánlatkérő ajánlattevőket az eljárás eredményéről, az eljárás eredménytelenségéről, az ajánlattevő kizárásáról, a szerződés teljesítésére való alkalmasságának megállapításáról, ajánlatának egyéb okból történő érvénytelenné nyilvánításáról, valamint ezek részletes indokáról az erről hozott döntést követően a lehető leghamarabb, de legkésőbb három munkanapon belül írásban tájékoztatja. Ajánlatkérő az ajánlatok elbírálásának befejezésekor az eljárás eredményéről írásbeli összegezés készítésével tájékoztatja ajánlattevőket, melyet minden ajánlattevő részére egyidejűleg, telefaxon vagy elektronikus úton megküld.

3. Az ajánlatkérő az ajánlatok elbírálásáról készített írásbeli összegezést az ajánlattevők részére történő megküldésétől számított huszadik napig egy alkalommal jogosult módosítani, szükség esetén az érvénytelenségről szóló tájékoztatást visszavonni, továbbá a már megkötött szerződéstől elállni, illetve amennyiben a teljesítés megkezdése miatt az eredeti állapot nem állítható helyre, a szerződést azonnali hatállyal felmondani, ha az eredmény megküldését követően észleli, hogy az eredmény (eredménytelenség) törvénysértő volt és a módosítás a törvénysértést orvosolja. Az ajánlatkérő a módosított írásbeli összegezést köteles faxon vagy elektronikus úton haladéktalanul, egyidejűleg az összes ajánlattevőnek megküldeni.

4. Az írásbeli összegezésben észlelt bármely elírást (névcserét, hibás névírást, szám- vagy számítási hibát vagy más hasonló elírást) az ajánlatkérő kérelemre vagy kérelem hiányában is kijavíthatja. A kijavított írásbeli összegezést ajánlatkérő legkésőbb az eredményhirdetést követő tíz napon belül köteles megküldeni az ajánlattevőnek.

**II. 9. A szerződés megkötése**

1. A szerződéskötésre a Kbt. 131. § (6) bekezdésében meghatározott időpontban kerül sor.

2. Amennyiben jogorvoslati eljárás indul, a szerződéskötés ajánlattételi felhívásban megadott időpontjától eltérve a szerződést az ügy érdemében hozott vagy a közbeszerzési ügy befejezését eredményező határozat meghozataláig nem lehet megkötni, kivéve, ha a Közbeszerzési Döntőbizottság a szerződés megkötését engedélyezi. Amennyiben időközben a nyertes ajánlattevő ajánlati kötöttsége lejárt, az ajánlatkérő akkor köthet vele szerződést, ha a nyertes ajánlattevő nyilatkozik, hogy ajánlatát fenntartja.

3. A szerződés feltételeit (szerződéstervezet) jelen dokumentáció IV. fejezete tartalmazza.

4. Az ajánlatkérő csak abban az esetben mentesül a szerződés megkötésének kötelezettsége alól, ha az eredményhirdetést követően – általa előre nem látható és elháríthatatlan ok következtében – beállott lényeges körülmény miatt a szerződés megkötésére vagy teljesítésére nem képes.

**II.10. A Felhívás V.2) pontjába tartozó egyéb feltételek**

- Az ajánlathoz csatolni kell azokat az iratokat is, amelyek nem lettek külön megnevezve, azonban a dokumentáció (illetve annak mellékletei) tartalmazzák, vagy amelyek a Kbt. előír.

- **Szakmai ajánlat**:

* Az ajánlattevőnek a pénzügyi ajánlata részeként tételes árazott költségvetést kell benyújtania (.pdf, aláírt és .excel, szerkeszthető formátumban is). A tételes költségvetést a dokumentációban szereplő árazatlan költségvetések valamennyi sorának hiánytalan kitöltésével kell elkészíteni. A költségvetés elkészítése során az árazatlan költségvetések tartalma (az egyes tételek tartalma és mennyisége, a költségvetés szerkezete) nem módosítható, nem egészíthető ki, ide nem értve az ajánlatkérő által kiegészítő tájékoztatás keretében kért esetleges módosításokat. A pénzügyi ajánlat hiánypótlás során a Kbt. 71. § (8) bekezdés b) pontja szerint módosítható.

Tekintettel arra, hogy a megkötendő vállalkozási szerződés egyösszegű átalányáras, a vállalkozói díj meghatározása az ajánlattevők kockázata, az esetleges előre nem látható költségeket, műszaki észrevételeket, stb. az árazatlan költségvetésekben szereplő meglévő tételekbe kell beépíteni, új tételek, mennyiségi eltérések beépítésére nincs lehetőség.

- Az ajánlatkérő felhívja az ajánlattevők figyelmét, hogy a közbeszerzési műszaki leírásban esetlegesen meghatározott gyártmányú, eredetű, típusú dologra, eljárásra, tevékenységre, személyre, szabadalomra vagy védjegyre való hivatkozás csak a tárgy jellegének egyértelmű meghatározása érdekében történt, és a megnevezés mellett a „vagy azzal egyenértékű” kifejezést minden esetben érteni kell.

- Amennyiben ajánlattevő a költségvetési kiírások valamely sora alapján nem az ott megjelölt márkájú, típusú terméket, hanem azzal egyenértékű más terméket kíván a kivitelezésben felhasználni, akkor az ajánlatához mellékelni kell a termék dokumentációját vagy műszaki leírását, továbbá külön nyilatkozatban részletezni kell, hogy a választott termék minden paramétere azonos vagy jobb, mint a költségvetési kiírásban szereplő terméké. Amely költségvetési kiírási soroknál ajánlattevő nem tesz márka/típus-módosítási kitételt és nem csatol dokumentációt, ott ajánlattevő vállalja, hogy a kivitelezés során a kiírásban szereplő márkájú/típusú terméket használja fel. Emellett ajánlatkérő felhívja ajánlattevők figyelmét a 322/2015. (X.30.) Korm. rendelet 28. §-ában foglaltakra.

- A Kbt. 66. § (6) bekezdés a)-b) pontjai alapján az ajánlatban meg kell jelölni (nemleges nyilatkozat is szükséges):

a) a közbeszerzésnek azt a részét (részeit), amelynek teljesítéséhez az ajánlattevő alvállalkozót kíván igénybe venni,

b) az ezen részek tekintetében igénybe venni kívánt és az ajánlat benyújtásakor már ismert alvállalkozókat

Az a) pont esetében a „közbeszerzés részei” alatt Ajánlatkérő nem a részajánlat feltüntetését érti, hanem az adott részajánlat feladatai közül azon munkarészek, feladatok felsorolását, amelyek teljesítéséhez az ajánlattevő alvállalkozót kíván igénybe venni.

- Az ajánlatnak tartalmaznia kell az ajánlattevő(k) részéről az ajánlatot cégszerűen aláíró személy(ek) aláírási címpéldányát vagy ügyvéd vagy kamarai jogtanácsos által ellenjegyzett aláírás mintáját. Ha az ajánlatot nem cégjegyzésre jogosult személy írja alá, csatolni kell a teljes bizonyító erejű magánokiratba foglalt, a meghatalmazott aláírását is tartalmazó meghatalmazását. (2006. évi V. törvény 9. § (1) bekezdése szerint). Külföldi ajánlattevő esetében – amennyiben a származási országa nem ismeri az aláírási címpéldány intézményét – az ajánlattevő képviseletében eljáró személy aláírás-mintáját szükséges csatolni, legalább teljes bizonytó erejű magánokirati formában.

- Amennyiben az ajánlattevő az ajánlatában – átalakulásra hivatkozással – jogelődje bármely adatát fel kívánja használni, az ajánlathoz csatolni kell a jogutódlás tényét, körülményét bizonyító cégiratokat egyszerű másolatban, így különösen a szétválási, kiválási szerződést, átalakulási cégiratokat.

- Az ajánlatnak tartalmaznia kell valamennyi, az ajánlattételi felhívásban és dokumentációban, illetve jogszabályokban meghatározott egyéb dokumentumot.

1. Egyéb előírások:

- **Elektronikus nyilvántartások**: amennyiben az ajánlattevő, alvállalkozó vagy az alkalmasság igazolásában résztvevő gazdasági szereplő valamely a felhívásban vagy a dokumentációban előírt igazolás helyett a Kbt. 69. § (11) bekezdése szerint kíván tényt vagy adatot igazolni, abban az esetben az ajánlattevő, alvállalkozó, az alkalmasság igazolásában résztvevő gazdasági szereplő nyilatkozatban köteles megadni, hogy melyik tényt vagy adatot kívánja a Kbt. 69. § (11) bekezdése szerint igazolni, és hogy mi az ezen tényt vagy adatot tartalmazó ingyenes, a közbeszerzési eljárás nyelvén rendelkezésre álló, elektronikus, hatósági nyilvántartás elektronikus elérhetősége. Felhívjuk a figyelmet a Kbt. 69. § (11a) bekezdésében foglaltakra is.

- Az eljárás és az ajánlattétel nyelve a magyar.

- **Irányadó idő:** Az ajánlattételi felhívásban és dokumentációban valamennyi órában megadott határidő közép-európai helyi idő szerint értendő (CET).

- **Irányadó jog**: Az ajánlattételi felhívásban nem szabályozott kérdések vonatkozásában a közbeszerzésről szóló 2015. évi CXLIII. törvény (Kbt.), valamint annak végrehajtási rendeletei (különösen: 321/2015. (X.30.) Korm. rendelet és 322/2015. (X.30.) Korm. rendelet) szerint kell eljárni. A közbeszerzési eljárás során megkötött szerződésekre egyebekben a Polgári Törvénykönyvről szóló 2013. évi V. törvény (Ptk.) rendelkezéseit kell alkalmazni.

- Ajánlatkérő kizárja a Kbt. 35. § (9) bekezdése alapján projekttársaság létrehozását mind önálló, mind közös ajánlattevők tekintetében.

- Összeférhetetlenséggel kapcsolatban ajánlatkérő felhívja a figyelmet a Kbt. 25. §-ában foglaltakra, ezen belül különösen a Kbt. 25. § (4) bekezdésében foglaltakra.

- A nyertes ajánlattevő a szerződés megkötésének időpontjában, majd - a később bevont alvállalkozók tekintetében - a szerződés teljesítésének időtartama alatt köteles előzetesen az ajánlatkérőnek valamennyi olyan alvállalkozót bejelenteni, amely részt vesz a szerződés teljesítésében, és - ha a megelőző közbeszerzési eljárásban az adott alvállalkozót még nem nevezte meg - a bejelentéssel együtt nyilatkozni vagy az érintett alvállalkozó nyilatkozatát benyújtani arról is, hogy az általa igénybe venni kívánt alvállalkozó nem áll a megelőző közbeszerzési eljárásban előírt kizáró okok hatálya alatt.

- Ajánlatkérő jelen közbeszerzési eljárás során a 2014/24/EK irányelv alapján jár el.

- **Árfolyamok**: A különböző devizák magyar forintra történő átváltásánál ajánlattevőnek az árbevétel tekintetében a számviteli jogszabályok szerinti beszámoló fordulónapján (ha ez nem munkanap, akkor az azt megelőző munkanapon), a referencia tekintetében pedig a teljesítés napján (ha ez nem munkanap, akkor az azt megelőző munkanapon) érvényes hivatalos, Magyar Nemzeti Bank által meghatározott devizaárfolyamokat kell alapul venni. Az ajánlatban szereplő, nem magyar forintban megadott összegek tekintetében az átszámítást tartalmazó iratot közvetlenül a kérdéses dokumentum mögé kell csatolni.

- Amennyiben ajánlattevő – átalakulásra hivatkozással – jogelődje bármely adatát fel kívánja használni, az ajánlathoz csatolni kell a jogutódlás tényét, körülményeit bizonyító cégiratokat egyszerű másolatban, így különösen a szétválási, kiválási szerződést, átalakulási cégiratokat, figyelemmel a Kbt. 65. § (11) bekezdésében foglaltakra.

- A Kbt. 47. § (2) bekezdése alapján a dokumentumok egyszerű másolatban is benyújthatók, ugyanakkor lehetőség van a dokumentumok eredeti vagy hiteles másolatban történő benyújtására is. Az alkalmasság megítéléséhez szükséges dokumentumokat szintén elegendő egyszerű másolatban benyújtani.

- Ajánlattevőnek az ajánlatban tételes árazott költségvetést kell csatolni. pdf és .xls formátumban. Ajánlatkérő az eljárás eredményeképpen a kivitelezésre átalánydíjas vállalkozási szerződést kíván kötni. A Kbt. 71. § (8) bekezdés b) pontja értelmében átalánydíjas szerződés esetén az árazott költségvetés valamely tétele és egységára pótolható, módosítható, kiegészíthető vagy törölhető, amelynek változása a teljes ajánlati árat vagy annak értékelés alá eső részösszegét és az ajánlattevők között az értékeléskor kialakuló sorrendet nem befolyásolja.

- Az ajánlati felhívásban nem szabályozott kérdések vonatkozásában a közbeszerzésekről szóló 2015. évi CXLIII. törvény, továbbá a 321/2015. (X. 30.) és a 322/2015. (X. 30.) Kormányrendelet és a 424/2017. (XII.19.) Kormányrendelet előírásai szerint kell eljárni.

- Ajánlatkérő felhívja ajánlattevők figyelmét, hogy az ajánlati felhívás III. 1.3) M1) pontjaiban előírt szakembereknek a 266/2013. (VII. 11.) Korm. rendelethez kiadott mellékletben meghatározottak szerint MV-É névjegyzékbe vételt kell biztosítani szerződéskötés időpontjáig. A 266/2013. (VII. 11.) Korm. rendeletben előírt feltételek teljesülését ajánlatkérő a Magyar Építész Kamara vagy a Magyar Mérnöki Kamara honlapján ellenőrzi. Amennyiben a bemutatott szakember még nem rendelkezik kamarai nyilvántartásba vétellel, ajánlattevőnek nyilatkoznia kell arról, hogy a megajánlott szakember a kamarai nyilvántartásba vétellel a szerződés megkötéséig rendelkezni fog. A nyilvántartásba vétel elmaradása az ajánlattevő szerződéskötéstől való visszalépésének minősül a Kbt. 131. § (4) bekezdése alapján, ajánlatkérő ebben az esetben a második legkedvezőbb ajánlatot nyújtóval kötheti meg a szerződést, amennyiben az eljárást lezáró összegezésben azt megjelölte.

- A Kbt. 136. § (2) bekezdés alapján a külföldi adóilletőségű nyertes ajánlattevő köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet a nyertes ajánlattevőre vonatkozó adatokat az országok közötti jogsegély igénybevétele nélkül.

1. **Ajánlattételkor benyújtandó iratok jegyzéke**

Ajánlatkérő az ajánlattétel megkönnyítése érdekében jelen dokumentáció mellékleteiben dokumentummintákat bocsát az Ajánlattevők rendelkezésére.

Ajánlattevő ajánlatában a dokumentáció mintáitól eltérő, egyéb nyilatkozatokkal, igazolásokkal, stb. is teljesítheti az előírásokat, amennyiben a benyújtott dokumentumok a felhívásban és a közbeszerzési dokumentumokban foglalt követelményeknek megfelelnek azzal, hogy **ahol az EKR az ajánlatkérő által létrehozandó nyilatkozat mintákra elektronikus űrlapot vagy űrlap elkészítésének lehetőségét biztosította és ahol az ajánlatkérő ezen nyilatkozat mintákat az elektronikus űrlap alkalmazásával hozta létre, azokat ajánlattevő ezen űrlapok kitöltésével köteles megtenni és benyújtani**.

| Melléklet | Iratanyag megnevezése |
| --- | --- |
| elektronikus űrlap | **Felolvasólap** (Közös ajánlattétel esetén az EKR-ben biztosított felolvasólap benyújtása a közös ajánlattevők nevében megtett nyilatkozatnak minősül) |
| elektronikus űrlap | **3. értékelési részszempontokra bemutatott szakemberekre vonatkozó ajánlattevői nyilatkozat (szakmai ajánlat)** |
| elektronikus űrlap | **Nyilatkozat a Kbt. 66. § (2) bekezdése szerint**  (Közös ajánlattétel esetén az EKR-ben biztosított nyilatkozat benyújtása a közös ajánlattevők nevében megtett nyilatkozatnak minősül) |
| elektronikus űrlap | **Ajánlattevő nyilatkozata kizáró okokról a Kbt. 62. § (1) bekezdés h)-k) és m) pontjai tekintetében**  (Közös ajánlattétel esetén a vezető konzorciumi tagra és valamennyi közös ajánlattevőre vonatkozóan ki tölteni az elektronikus űrlapot.) |
| elektronikus űrlap | **Nyilatkozat kizáró okokról az alvállalkozók és a kapacitásait rendelkezésre bocsátó szervezetek vonatkozásában**  Ajánlattevőnek nyilatkoznia kell a kizáró okokról az alvállalkozók és a kapacitásait rendelkezésre bocsátó szervezetek vonatkozásában (Közös ajánlattétel esetén a vezető konzorciumi tagra és valamennyi közös ajánlattevőre vonatkozóan ki kell tölteni az elektronikus űrlapot.) |
| elektronikus űrlap | **Nyilatkozat a Kbt. 62. § (1) bekezdés k) pont kb) alpontja tekintetében** (Közös ajánlattevők esetén mind a közös ajánlattevőket képviselő vezető konzorciumi tag vonatkozásában, mind a nem vezető konzorciumi tag/tagok vonatkozásában elektronikus űrlapot kell kitölteni.) |
| elektronikus űrlap | **Nyilatkozat cégbírósági változásbejegyzési eljárásról** (Közös ajánlattétel esetén a vezető konzorciumi tagra és valamennyi közös ajánlattevőre vonatkozóan ki kell tölteni az elektronikus űrlapot.) |
| elektronikus űrlap | **Ajánlattevő nyilatkozata a Kbt. 66. § (6) bekezdés a) és b) pontja vonatkozásában** (alvállalkozók igénybevételéről) Nemleges válasz esetén is szükséges nyilatkozni. (Közös ajánlattétel esetén a vezető konzorciumi tagra és valamennyi közös ajánlattevőre vonatkozóan ki kell tölteni az elektronikus űrlapot.) |
| elektronikus űrlap | **Nyilatkozat a Kbt. 65. § (7) bekezdése szerint** (kapacitást biztosító szervezet igénybevételéről) Nemleges válasz esetén is szükséges nyilatkozni. (Közös ajánlattétel esetén a vezető konzorciumi tagra és valamennyi közös ajánlattevőre vonatkozóan ki kell tölteni az elektronikus űrlapot.) |
| elektronikus űrlap | **Nyilatkozat üzleti titokról**  Kizárólag az ajánlatkérő által az EKR-ben előírt elektronikus űrlap útján nyújtható be. (Közös ajánlattétel esetén a vezető konzorciumi tagra és valamennyi közös ajánlattevőre vonatkozóan ki kell tölteni az elektronikus űrlapot.) |
| elektronikus űrlap | **Nyilatkozat bemutatott szakemberekről** (M1) alkalmassági követelmény), (Közös ajánlattétel esetén az EKR-ben biztosított nyilatkozat benyújtása a közös ajánlattevők nevében megtett nyilatkozatnak minősül). |
| 1. sz. melléklet | **Közös ajánlattevők együttműködési megállapodása** (adott esetben) |
| 2. sz. melléklet | **Kapacitás szervezettel kötött** - szerződés, vagy előszerződés, vagy más formában vállalt - **kötelezettségvállalását tartalmazó okirat** (adott esetben) |
| 3. sz. melléklet | **A 3. értékelési részszempontra bemutatott szakember szakmai önéletrajza** (Abban az esetben, ha a felolvasólapon a 3. értékelési részszempont vonatkozásában 0-nál nagyobb érték kerül megajánlásra) |
| 4. sz. melléklet | **Rendelkezésre állási nyilatkozat** (ha a szakember rendelkezik az alkalmassági követelményben előírt jogosultsággal). |
| 5. sz. melléklet | Ajánlattevő nyilatkozata a teljesítésbe bevonni kívánt szakemberek jogosultságáról (adott esetben, amennyiben az eljárást megindító felhívásban előírt szakember az ajánlattételkor **még nem rendelkezik** az előírt jogosultsággal) |
| 6. sz. melléklet | **Nyilatkozat** Oroszországgal kapcsolatos szankciókkal kapcsolatban |
| — | Referencia igazolás M2) alkalmassági követelmény) |
| — | **Szakember végzettségét igazoló dokumentum másolata** (adott esetben, amennyiben az eljárást megindító felhívásban előírt szakember az ajánlattételkor **még nem rendelkezik** az előírt jogosultsággal) |
| — | Aláírási címpéldány vagy ügyvéd, vagy kamarai jogtanácsos által ellenjegyzett aláírás minta egyszerű másolatban |
| — | Meghatalmazás (adott esetben) |
| — | **Közös ajánlattevők együttműködési megállapodása** (adott esetben) |
| — | **Árazott költségvetés**, adott esetben az egyenértékűséget igazoló dokumentumokm(.pdf és .xls/.xlsx formátumban is) - szakmai ajánlat |
| — | Étv. szerinti, építőipari kivitelezési tevékenységet végzők Magyar Kereskedelmi és Iparkamara (MKIK) által vezetett névjegyzékben, illetve a nem Magyarországon letelepedett gazdasági szereplők esetén a letelepedés szerinti ország nyilvántartásában való szereplés igazolása, vagy a letelepedés szerinti országban előírt engedély, jogosítvány vagy szervezeti, kamarai tagság igazolása (adott esetben) (SZ1) alkalmasság) |
| — | Fordítás (adott esetben) |
| — | **Fordításról szóló nyilatkozat** (adott esetben) |
| — | Ajánlattevő által fontosnak tartott egyéb irat |

**III. fejezet**

**KÖZBESZERZÉSI MŰSZAKI LEÍRÁS**

A műszaki leírásban a - Kbt. 58. §- ának (2) bekezdése alapján – Ajánlatkérő meghatározza azokat a műszaki-, minőségi- és egyéb követelményeket, amelyeket a beszerzés tárgyával és a teljesítés módjával szemben támaszt.

Ajánlatkérő a műszaki paramétereket kizárólag olyan szabványra vagy műszaki előírásra hivatkozással határozza meg – a közbeszerzés tárgyának egyértelmű és közérthető meghatározása érdekében –, amelyeket jogszabályba foglaltak, vagy jogszabályi felhatalmazáson alapulnak. Ajánlatkérő rögzíti, hogy jelen dokumentációban megnevezett szabvánnyal vagy műszaki előírásokkal egyenértékű teljesítést is elfogad.

Az eljárásra vonatkozó műszaki dokumentáció jelen dokumentum mellékleteként kerül megküldésre ajánlattevők részére.